# Forslag til ændring af vedtægterne for Solrød Landsbylaug

Da tvivl ofte opstår hos Landsbylaugets medlemmer mht. kontingentperiode, og da langt de fleste af Landsbylaugets berøringsflader, herunder de kommunale bevillingsperioder følger kalenderåret, ønsker ledelsen at ændre regnskabsåret til at følge kalenderåret.

Som følge heraf foreslås Bystævnet afholdt inden udgangen af april måned, første gang i 2024.

**Forslag:**

§10 – nuværende tekst: ”Regnskabsåret går fra 1. oktober til 30. september.”

Foreslås ændret til:

§10. ”Regnskabsåret følger kalenderåret. Regnskabsåret i overgangen går fra 1. oktober 2022 til 31. december 2023.”

§4 – nuværende tekst: ”Bystævnet (generalforsamlingen) er Bylaugets øverste myndighed og afholdes i november måned og indkaldes med mindst 3 ugers varsel på Bylaugets hjemmeside [www.solrodlandsby.dk](http://www.solrodlandsby.dk) og pr. e-mail til noterede medlemmer.”

Foreslås ændret til:

”Bystævnet (generalforsamlingen) er Bylaugets øverste myndighed og afholdes inden udgangen af april måned og indkaldes med mindst 3 ugers varsel på Bylaugets hjemmeside [www.solrodlandsby.dk](http://www.solrodlandsby.dk) og pr. e-mail til noterede medlemmer.”

Forslaget er fremsat af Landsbylaugets ledelse den 3. oktober 2022 og stilles til behandling på Bystævnet 15. november 2022.